wickkiey/tamil-wikipedia-chunked huggingface dataset:
# திரிபுரா புரஞ்சி

**திரிபுரா புரஞ்சி** (*Tripura Buranji*) என்பது 1709 மற்றும் 1715 க்கு இடையில் அகோம் பேரரசுக்கும், திரிபுரா இராச்சியத்திற்கும் இடையிலான இராஜதந்திர தொடர்புகளின் வரலாற்றுப் பதிவாகும். புரஞ்சி 1724 இல் அகோம் அரசின் தூதர்களான இரத்னா கண்டலி சர்மா கடகி மற்றும் அர்ஜுன் தாஸ் பைராகி கடகி ஆகியோரால் எழுதப்பட்டது. இது திவிப்ரா இராச்சியத்திற்கு அனுப்பப்பட்ட மூன்று தூதரகப் பணிகள், திரிபுரி தூதர்களுடன் இரண்டு திரும்பும் பயணங்கள், அரண்மனைகள், விழாக்கள் மற்றும் பழக்கவழக்கங்களின் தற்செயலான விளக்கங்கள் ஆகியவற்றை விவரிக்கிறது. மேலும் இது திவிப்ரா மன்னன் இரண்டாம் இரத்தி மாணிக்கியா (1684-1712) முதலில் கணாசியாம் தாக்கூர் என்று பெயரிடப்பட்டு பின்னர் மகேந்திர மாணிக்கியா (1712-1714) என்ற பட்டப் பெயருடன் அரியணை ஏறிய அவரது வளர்ப்பு சகோதரர் ஆகியோரால் பதவி நீக்கம் செய்யப்பட்டதை நேரில் பார்த்த சாட்சிக் கணக்கையும் வழங்குகிறது.  
இந்த கையெழுத்துப் பிரதியானது அகோம் இராச்சியத்தின் வரலாற்றை எழுதும் பாரம்பரியமான புரஞ்சிகள் எனப்படும் ஆவணங்களின் தொகுப்பின் கீழ் வருகிறது. இதில் அதிகாரப்பூர்வ மற்றும் குடும்பம் என இரண்டு வகைகள் உள்ளன. திரிபுரா புரஞ்சி, *பாட்ஷா புரஞ்சி*, *கச்சாரி புரஞ்சி* மற்றும் *ஜெயந்தியா புரஞ்சி* ஆகியவை அகோம் அரச சபையால் அங்கீகரிக்கப்பட்டு பதிவுக்காக பராமரிக்கப்படும் அண்டை நாடுகளின் அதிகாரப்பூர்வ அறிக்கைகள் ஆகும். இதைத் தொகுத்துள்ள சூர்ய குமார் புயான், மற்ற பல புராஞ்சிகளைப் போலவே, இது போன்ற எழுத்து வகைகளில் இது ஒரு உயர்ந்த இடத்தைப் பெறுவதாகக் கருதினார்.  
சௌத்ரி மற்றும் சர்க்கார் போன்ற வரலாற்றாளர்கள் அதிகம் அறியப்படாத இந்த ஆவணத்தை திரிபுராவில் நடந்த நிகழ்வுகளின் குறிப்பிடத்தக்க ஆதாரமாகக் கருதுகின்றனர். என். கே. பட்டாச்சார்யா "மக்கள், தெய்வங்கள் மற்றும் கோவில்களின் நிலப்பரப்பு, பழக்கவழக்கங்கள், உடைகள், பழக்கவழக்கங்கள் மற்றும் நம்பிக்கைகள் மற்றும் திரிபுரா அரசவைக்குள் சிம்மாசனத்திற்கான சூழ்ச்சிகள் ஆகியவற்றை விவரிக்கும் காளிதாசனின் மேகதூதம் போன்ற பிற எழுத்துகளில் காலனித்துவத்திற்கு முந்தைய பயண எழுத்துக்கு இது ஒரு குறிப்பிடத்தக்க எடுத்துக்காட்டு" என்கிறார்.
# திரிபுரா புரஞ்சி

## கையெழுத்துப் பிரதி

கையெழுத்துப் பிரதி கற்றாழை மரத்தின் பட்டையிலிருந்து தயாரிக்கப்பட்ட ஏட்டில் அசாமிய மொழியில் எழுதப்பட்டுள்ளது. முடிவில் ஒரு பொருளடக்கம்மூம் இருக்கிறது.  
1709 மற்றும் 1715 ஆம் ஆண்டுகளுக்கு இடையில், வங்காளத்தில் இருந்து முகலாயர்களை அகற்றுவதற்காக திவிப்ரா இராச்சியத்துடன் ஒரு கூட்டமைப்பை உருவாக்க அகோம் மன்னர் உருத்ர சிங்னின் விருப்பத்தால் இந்த ஆவணத்தில் உள்ள கணக்குகளின் மையமாக இருக்கும் இராஜதந்திர பணிகள் தூண்டப்பட்டன.
# திரிபுரா புரஞ்சி

## உள்ளடக்கம்

இது "மக்கள், தெய்வங்கள் மற்றும் கோவில்களின் நிலப்பரப்பு, பழக்கவழக்கங்கள், உடைகள், பழக்கவழக்கங்கள் மற்றும் நம்பிக்கைகள் மற்றும் திரிபுரா அரசவைக்குள் அரியணைக்கான சூழ்ச்சிகள்" ஆகியவற்றை விவரிக்கிறது. திவிப்ரா அரசர் மற்றும் அவரது குடிமக்களால் கொண்டாடப்படும் ஒரு வசந்த விழாவைப் பற்றியும் குறிப்பிடப்பட்டுள்ளது.
# உருக்னுதீன் பர்பக் ஷா

**உருக்னுதீன் பர்பக் ஷா** (* Ruknuddin Barbak Shah*) ஆட்சி. 1459-1474) சுல்தான் நசிருதீன் முகமது ஷாவின் மகனும் வாரிசுமாவார். ஆரம்பத்தில் தனது தந்தையின் ஆட்சியின் போது சத்கானின் ஆளுநராக நியமிக்கப்பட்ட பார்பக் 1459 இல் வங்காள சுல்தானகத்தின் அரியணை ஏறினார். இவர் அபிசீனிய சமூகத்திற்கு சுல்தானகத்தின் நிர்வாகத்தில் முக்கிய பங்குகளை வழங்கிய முதல் ஆட்சியாளராவார். வங்காளத்தில் நகரமயமாக்கலின் முன்னோடியாக இவர் இருந்ததாக வரலாற்றாசிரியர் அனிருத்தா ரே குறிப்பிடுகிறார்.
# உருக்னுதீன் பர்பக் ஷா

## ஆரம்ப வாழ்க்கையும் அரியணை ஏற்றமும்

அருகில் ஒரு மசூதி கட்டப்பட்டது. ]]
கி.பி.1352 இல் வங்காள சுல்தானகத்தை நிறுவிய இலியாஸ் ஷாஹி வம்சம் என்று அழைக்கப்படும் ஒரு பிரபுத்துவ பெங்காலி முஸ்லிம் சுன்னி இசுலாம் குடும்பத்தில் பர்பக் பிறந்தார். இப்பகுதியில் இவரது குடும்பம் நீண்ட காலமாக இருந்தபோதிலும், பர்பக்கின் மூதாதையர்கள் சிசுதான் வம்சாவளியைச் சேர்ந்தவர்கள், இப்போது கிழக்கு ஈரான் மற்றும் தெற்கு ஆப்கானித்தானில் இருந்து வந்தவர்கள். இவரது தந்தை சுல்தான் நசிருதீன் மக்மூத் ஷா இருபது ஆண்டுகளுக்கும் மேலாக வங்காளத்தை ஆட்சி செய்தார்.
# உருக்னுதீன் பர்பக் ஷா

## ஆட்சி

இவரது தந்தையின் ஆட்சியின் போது, பர்பக் சத்கான் பகுதியின் ஆளுநராகப் பணியாற்றினார். 1455 இல் திரிபெனியில் ஜாபர் கான் காஜி மசூதியை நிறுவினார். கி.பி.1459 இல் தனது தந்தையின் மரணத்திற்குப் பிறகு பர்பக் நாட்டின் அரியணையில் ஏறினார்.  
பர்பக் ஷா மிதிலை பிரதேசம் (இன்றைய ஜனக்பூர் ) மீது படையெடுத்து அந்தப் பகுதியைக் கைப்பற்றியதாகவும் அறியப்படுகிறது. கேதார் ராயை அந்தப் பிராந்தியத்தின் ஆளுநராக நியமித்தார். அவர் 1468 இல் திருஹட்டில் உள்ள ஹாஜிகஞ்ச் கோட்டை மற்றும் சுற்றுப்புறங்களை ஆக்கிரமித்தார்.  
1459 இல், பர்பக் பர்பகாபாத் என்று அழைக்கப்படும் மகிசந்தோஷ் நகரை தங்க சாலையாக மேம்படுத்தினார். இது இவரது இராச்சியத்தை வடக்கே புரிகங்கா ஆறு வரை நீட்டிக்க உதவியது. 1474 இல், இவர் சிட்டகொங்கில் தனது அதிகாரத்தை மீண்டும் நிறுவினார். மால்டா, ராஜசாகி, ரங்க்பூர், சிட்டகொங் , டாக்கா, சில்ஹெட், மைமென்சிங் மற்றும் முதன்முறையாக பரிசால் ஆகிய இடங்களில் ஜேம் மசூதிகள் மற்றும் அரச வாயில்கள் கட்டப்பட்டதை நினைவுகூரும் பல்வேறு கல்வெட்டுகள் மூலம் பர்பக் ஷாவின் இராச்சியத்தின் அளவைக் கண்டறிய முடியும்.
# உருக்னுதீன் பர்பக் ஷா

## இலக்கியம்

பர்பக் ஷா பெங்காலி மற்றும் பாரசீக இலக்கியங்களின் புரவலர் ஆவார். இவரது காலத்தில் கவிஞர் ஜைனுதீன் தனது *ரசூல் பிஜாய்* என்ற கவிதைத் தொகுப்பை எழுதினார். இப்ராஹிம் கவ்வாம் பாருக்கி பாரசீக அகராதியான *பர்ஹாங்-இ-இப்ராஹிம்* ( *ஷரப்நாமா* என்று அறியப்படுறது) என்பதை இயற்றினார். ரைமுகுடா பிரஹஸ்பதி மிஸ்ரா, மாலாதர் பாசு, கிருட்டிபாஸ் ஓஜா மற்றும் குலாதர் ஆகியோர் அந்த நேரத்தில் வாழ்ந்த மிகவும் பிரபலமான இந்து அறிஞர்கள்.
# உருக்னுதீன் பர்பக் ஷா

## இறப்பு

15 ஆண்டுகள் வங்காளத்தை ஆண்ட உருக்னுதீன் பர்பக் ஷா 1474 இல் இறந்தார்.
# உருக்னுதீன் பர்பக் ஷா

## இதனையும் காண்க

- வங்காள வரலாறு
- இந்திய வரலாறு
# சிறகற்றன

**சிறகற்றன** (*Aptery*) என்பது எந்த விதமான இறக்கைகளும் இல்லாத ஒரு விலங்கின் உடற்கூறியல் நிலை ஆகும். இந்த நிலையில் உள்ள ஒரு விலங்கு **ஏப்டெரசு** என்று ஆங்கிலத்தில் கூறப்படுகிறது.  
பெரும்பாலான விலங்கினங்கள் *எப்டெரசு* உயிரலகு தொகுதிப் பிறப்பு வம்சாவளியைச் சேர்ந்தவை. இந்த குழுக்கள் **முதன்மை சிறகற்றன** என்று கூறப்படுகிறது. முதன்மையாகச் சிறகில்லாப் பூச்சிகள் என்ற துணைப்பிரிவைச் சேர்ந்த பூச்சிகள் உள்ளன.  
சிறகற்றன என்பது ஒரு பெயரடை. அதாவது பூச்சி அல்லது உயிரினம் இறக்கையற்றது மற்றும் பொதுவாக இறக்கைகள் கொண்ட பூச்சியின் ஒரு குறிப்பிட்ட வடிவத்தைக் குறிக்கிறது. பொதுவாக இறக்கைகளைக் கொண்ட ஒரு குழுவில் உள்ள இறக்கையற்ற இனங்களையும் குறிக்கின்றது. எ.கா பல கணுக்காலிகள் (வெட்டுக்கிளிகள் மற்றும் கூட்டாளிகள்) மற்றும் *கைமனோப்டெரா* உயிரிகள். (குளவிகள்). சில குழுக்களில், ஒரு பாலினமானது சிறகுகளை உடையதாக இருக்கலாம், எ.கா. முட்டிலிடே (மென்பட்டு எறும்புகள்). மற்ற சந்தர்ப்பங்களில், பூச்சியின் ஒரு குறிப்பிட்ட வடிவம் (ஆனால் எல்லா நபர்களும் அல்ல) சிறகற்றனவாக இருக்கும். எ.கா. சில *டெட்ரிகிடே* (குள்ள வெட்டுக்கிளிகள்). சிறகுகள் கொண்ட உயிரலகின் வம்சாவளியைச் சேர்ந்த இறக்கையற்ற விலங்குகள் **இரண்டாம் நிலை சிறகற்றன** என்று கூறப்படுகிறது. தெள்ளு மற்றும் *நோட்டோப்டெரா* போன்ற முழு வரிசையினை உள்ளடக்கிய கணுக்காலிகள். இவை 5% தற்போதுள்ள *டெரிகோட்டா* ஆகும்.
# பிடருச்சி

**பிடருச்சி** (*Nuchal crest-cephalopod*) என்பது தலைக்காலிகளில் தலையின் முதுகுப் பகுதி மற்றும் அதன் பின்பகுதியில் உள்ள பக்கவாட்டுப் பரப்புகளில் பரவியிருக்கும் ஒரு முக்கிய குறுக்கு முகடு ஆகும். இது பெரும்பாலும் பின்பக்க முனையில் பிடரி முகடுக்குச் செங்குத்தாக இருக்கும் தலை ஊடாடலின் நிலையான மடிப்புகளுடன் இணைக்கப்படுகிறது. இவை பிடரி மடிப்புகளாக அறியப்படுகின்றன. இது பின்தலையுச்சி என்றும், தலை மடிப்புகள் என்றும் அழைக்கப்படுகிறது.
# நீதாமின் பை

**நீதாமின் பை** (*Needham's sac*)(**விந்தணுப் பை** என்றும் அழைக்கப்படுகிறது) என்பது தலைக்காலிகளின் இனப்பெருக்க மண்டலத்தின் ஒரு பகுதியாகும். இதில் விந்தணுக்கள் சேமிக்கப்படுகின்றன. விந்தணுக்கள் கயிறுகளுடன் கூடிய விந்தணு கொண்ட சிக்கலான கட்டமைப்புகளைக் கொண்டுள்ளன. சில சிற்றினங்களில் விந்துதள்ளல் உறுப்பு மற்றும் சீமைக்காரை உடல் ஒன்றையும் கொண்டுள்ளது.  
நீதாமின் பை மேலங்கி குழியின் இடது பக்கமாகத் திறக்கிறது. சில தலைக்காலி சிற்றினங்களின் இனச்சேர்க்கையின் போது, மாற்றியமைக்கப்பட்ட கரமான *கெக்டோகோடைலசு* விந்தணுவை நீதாமின் பையிலிருந்து பெண்ணின் மென்மூடிக்குழிக்குள் செலுத்துகிறது. சீமைக்காரை உடல் விந்தணுவைப் பெண் இன உயிரணுடன் ஒட்டிக்கொள்ள உதவுகிறது.
# ஹரி ஆறு

பாயும் ஹரி ஆறு]]  
**ஹரி ஆறு** அல்லது **ஹெராத் ஆறு** (*Hari River* or *Herat River*) ஆப்கானித்தானின் நடுவில் உள்ள மத்திய மாகாணமான ஹெராத் மாகாணத்தின் கோ-இ-பாபா எனுமிடத்திலிருந்து ஈரான் வழியாக துருக்மேனிஸ்தானின் காரகும் பாலைவனத்தில் மறைகிறது. இந்த ஆறு 1100 கிலோ மீட்டர் நீளம் கொண்டது. ரிக் வேதத்தில் ஹரி ஆறு பற்றிய குறிப்புகள் உள்ளது.  
ஆப்கானித்தானின் நடுவில் உள்ள கோர் மாகாணத்தில் உள்ள இந்து குஷ் மலைத்தொடரின் நீட்சியான கோ-இ-பாபா மலைத்தொடரில் ஹரி ஆறு உற்பத்தியாகி மேற்காக பாய்கிறது. பின் ஆப்கானித்தானின் மேற்கில் உள்ள ஹெராத் மாகாணத்தின் தெற்கில் 200 கிலோ மீட்டர் நீளத்திற்கு பாய்ந்து, ஜாம் ஆற்றுடன் கலக்கிறது. பின்னர் ஹரி ஆறு வடமேற்கு திரும்பி, பின் வடக்கு நோக்கி ஈரான் வழியாகப் பாய்ந்து, ஈரான்-துருக்மேனிஸ்தானின் தென்கிழக்கு எல்லையாக அமைகிறது. இப்பகுதியில் ஹரி ஆற்றில் குறுக்கே ஈரான்-துருக்மேனிஸ்தான் நட்புறவு நீர்த்தேக்கம் அமைந்துள்ளது.  
ஹெராத் மாகாணத்தின் சிஸ்டி செரீப் மாவட்டத்தில் பாயும் ஹரி ஆற்றின் குறுக்கே இந்திய அரசு தனது செலவில் சல்மா அணை கட்டி கொடுத்தது. பின் சல்மா அணை என்ற பெயரை மாற்றி **இந்தியா-ஆப்கானிஸ்தான் நட்புறவு அணை** எனப் பெயரிட்டது.  
இந்த அணையில் இந்தியா அமைந்த புனல் மின் நிலையத் திட்டத்தின் மூலம் 42 மெகா வாட் மின்சாரம் உற்பத்தி செய்யமுடியும். அத்தோடு 75,000 எக்டேர் நிலம் பாசன வசதி பெரும். இந்த அணை இந்திய பிரதமர் நரேந்திர மோதி மற்றும் ஆப்கான் ஜனாதிபதி ஆகியோரால் ஜூன் 4, 2016 அன்று திறந்துவைக்கப்பட்டது.
# ஹரி ஆறு

## இதனையும் காண்க

- சல்மா அணை
# நிடமென்டல் சுரப்பிகள்

**நிடமென்டல் சுரப்பிகள்** (*Nidamental gland*) என்பது சில அடுக்கச் செவுள் மீன்கள் (*எலாசுமோபிரான்ச்கள்*) மற்றும் சில மெல்லுடலிகளில் காணப்படும் உள்ளுறுப்புகளாகும். மெல்லுடலிகளில் தலைக்காலி (குறிப்பாக டெகாபோடிபார்ம்சு மற்றும் நாட்டிலசுகள்) மற்றும் வயிற்றுகாலிகளும் அடங்கும்.  
தலைக்காலிகளில், நிடமென்டல் சுரப்பிகள் பெரிய, இணை சுரப்பிகளாக அமைந்துள்ளன. இவை மென்மூடிக்குழியில் காணப்படுகின்றன. துணை நிடாமென்டல் சுரப்பிகளும் இருக்கலாம்.  
இவை போரோனிட்களிலும் காணப்படுகின்றன.
# நிடமென்டல் சுரப்பிகள்

## சமையல் பயன்பாடு

கணவாய் மீனின் நிடமென்டல் சுரப்பிகள் உலகின் பல்வேறு பகுதிகளில் உணவாக உண்ணப்படுகின்றன. கணவாய் மீன் முழு விலங்காகவோ அல்லது பகுதி உறுப்புகளாகவோ உட்கொள்ளப்படும். உதாரணமாக, தெற்கு எசுப்பானியாவில், இவை முழுவதுமாக சமைக்கப்பட்டு *ஹ்யூவோஸ் டி சோகோ* என்று அழைக்கப்படுகின்றன. மேலும் இந்த உறுப்புகள் ஆண் கணவாய் மீனின் இனப்பெருக்க உருப்புகள் என்று ஒரு பிரபலமான கருத்து உள்ளது.
# 881 ஏவுகணை படைப்பிரிவு

**881 ஏவுகணை படைப்பிரிவு** (*881 Missile Regiment (India)*) என்பது ஏவுகணை பொருத்தப்பட்ட படைப்பிரிவு ஆகும். இப்படைப் பிரிவு இந்திய ராணுவத்தின் பீரங்கி படையின் ஒரு பகுதியாகும்.
# 881 ஏவுகணை படைப்பிரிவு

## வரலாறு

படைப்பிரிவு இலேசான படைப்பிரிவாக உயர்த்தப்பட்டது. இலேசான படைப்பிரிவு 2011 ஆம் ஆண்டில் ஏவுகணைப் படைப்பிரிவாக மாற்றப்பட்டது. இந்த ஏவுகணைப் பிரிவு தற்போது 41 பீரங்கி படைபிரிவின் ஒரு பகுதியாக உள்ளது.
# 881 ஏவுகணை படைப்பிரிவு

## நடவடிக்கைகள்

- 1971 இந்தியா-பாக்கித்தான் போர்
- மேகதூது நடவடிக்கை
# 881 ஏவுகணை படைப்பிரிவு

## சாதனைகள்

- 881 ஏவுகணை படைப்பிரிவுக்கு 1999 ஆம் ஆண்டில் இராணுவப் படை தளபதி தகுதியுரை வழங்கப்பட்டது.
- 881 ஏவுகணை படைப்பிரிவு 2013, 2015 மற்றும் 2018 ஆம் ஆண்டுகளின் குடியரசு தின அணிவகுப்பில் பங்கேற்ற பெருமையைப் பெற்றது.
# சங்கர்ஷணர்

**சங்கர்ஷணர்** (*Saṃkarṣaṇa*) கலப்பையை ஆயுதமாகக் கொண்டவர் எனப்பொருள் வசுதேவருக்கும் முதல் மனைவி ரோகிணி தேவிக்கும் பிறந்தவர் பலராமன் மற்றும் சுபத்திரை ஆவர். வசுதேவருக்கும்-இரண்டாம் மனைவி தேவகிக்கும் பிறந்தவர் கிருஷ்ணர் ஆவர். பலராமன் எனும் சங்கர்ஷணர் யாதவர்களில் ஒரு பிரிவினரான விருஷ்ணி குலத் தலைவராக அறியப்பட்டார்.விஷ்ணுவின் அவதாரமாக சங்கர்ஷணர் அறியப்பட்டார். பிற்காலத்தில் வைணக் கோயில்களில் சங்கர்ஷணர் வழிபாடு நிலவியது.  
பரவாசுதேவர், சங்கர்ஷணர், அனிருத்தன், பிரத்திம்யும்மனன் என்ற பெயர்களில், நாராயணனாகிய பரம்பொருள் தன்னையே இந்நால்வராக்கிக்கொண்டு படைப்பு முதலிய தொழில்களில் ஈடுபடுகிறார்; பரவாசுதேவர் மற்ற மூவருடைய பணிகளுக்கு தலைவராக இருக்கிறார். ஆகமத்தை ஒட்டி நடக்கும் வைணவ ஆலய வழிபாட்டில் இந்த வியூக நிலைக்கும் பெயர்களுக்கும் அதிக இடம் உள்ளது. வைணவக் கோயில்களில் சங்கர்ஷணருக்கு தனிச்சன்னதிகள் உண்டு.
# சங்கர்ஷணர்

## சங்கர்ஷணர் சின்னம் கிமு 100

ஹேலியோடோரஸ் தூண் அருகே அமைந்த பெஸ்நகரத்தில் விருஷ்ணி குல நாயகர்களான கிருஷ்ணன், பலராமன் என்ற சங்கர்ஷணர், அனிருத்தன், பிரத்தியும்மனன் ஆகியோரின் வழிபாடு குறித்தான சிற்பங்கள் கண்டெடுக்கப்பட்டது.
# சங்கர்ஷணர்

## ஆத்திபாத பிராமி கல்வெட்டு

இராஜஸ்தான் மாநிலத்தின் ஆத்திபாத பிராமி கல்வெட்டில் கிமு முதல் நூற்றாண்டில் நாராயணனுடன் வாசுதேவர் மற்றும் சங்கர்ஷணர் வழிபாடு குறித்துள்ளது.  
முதல் நூற்றாண்டின் கரோஷ்டி எழுத்துமுறை கல்வெட்டில் ராமா (பலராமர்) மற்றும் கிருஷ்ணா எனக்குறிக்கப்பட்டுள்ளது.]]
# அலவத்தேகமை

**அலவத்தேகம** என்பது இலங்கையில் உள்ள ஒரு கிராமம் ஆகும். இது மத்திய மாகாணத்தின் கண்டி மாவட்டத்தில் அமைந்துள்ளது. இதன் மக்கட்டொகை 1881இல் 171 ஆகவும் 1891இல் 135 ஆகவும் காணப்பட்டது.
# அலவத்தேகமை

## வரலாறு

ஆச்சிபால்ட் கம்பெல் லோரி தனது 1896இல் வெளியிட்ட தனது இலங்கை பற்றிய குறிப்பில் இந்தக் கிராமத்தில் வசிப்பவர்கள் துரையா சாதியின் ஒரு பகுதியான "பன்ன துராயோ" (புல் வெட்டுபவர்கள்) என்ற சாதியினர் என்று விவரிக்கிறார்.
# மாலிக்-இ-மைதான்

**மாலிக்-இ-மைதான்** (*Malik-E-Maidan*) (போர்க்களத்தின் இறைவன்) என்பது 16 ஆம் நூற்றாண்டின் பீரங்கி ஆகும். இது இந்தியாவின் பிஜப்பூர் கோட்டையில் சிங்க கோபுரத்தில் (*புர்ஜ்-இ-ஷெர்ஸ்* ) அமைந்துள்ளது. நீளம் கொண்ட மணி உலோகத்தில் வார்க்கப்பட்டுள்ளது. இது நடுக்காத்திலிருந்து எஞ்சியிருக்கும் மிகப்பெரிய பீரங்கித் தொகுதியாகும்.
# மாலிக்-இ-மைதான்

## வரலாறு

இந்த பீரங்கி 1549 ஆம் ஆண்டு அகமத்நகரின் சுல்தான் முதலாம் புர்கான் நிசாம் ஷாவிடம் பணியாற்றிய துருக்கியப் பொறியாளர் முகமது பின் உசைன் ரூமியால் உருவாக்கப்பட்டது. சுல்தான் பீரங்கியை தனது மருமகனான பிஜப்பூரின் சுல்தான் முதலாம் அலி அதில் ஷாவிற்கு வழங்கினார்.  
கி.பி. 1565 இல், பிஜப்பூர் சுல்தான் அலி அதில் ஷா, தலைக்கோட்டை சண்டையில், ஒருங்கிணைந்த தக்காண சுல்தானியப் படையின் ஒரு பகுதியாக விஜயநகரப் பேரரசின் அலிய ராம ராயனை போரில் எதிர் கொள்ளும்போது பீரங்கி பயன்படுத்தப்பட்டது. தக்காண சுல்தான்களின் வெற்றிக்குப் பிறகு பீரங்கிக்கு "மாலிக்-இ-மைதான்" என்று பெயரிடப்பட்டது.  
உலகின் மிகப் பெரிய பீரங்கி, அதன் வகையைச் சேர்ந்தது. கிழக்கிந்திய நிறுவனத்தால் பெரிய பிரித்தானின் போர்க் களத்திற்கு மாற்ற முயற்சித்தது. ஆனால் அதன் பெரிய அளவு மற்றும் நிபந்தனையற்ற போக்குவரத்து உள்கட்டமைப்பு காரணமாக பீரங்கியை கொண்டு செல்ல முடியவில்லை.
# மாலிக்-இ-மைதான்

## கட்டமைப்பு

மாலிக்-இ-மைதான் மணி உலோகத்தால் ஆனது. மேலும், நீளம் கொண்டது. இதன் முகவாய் அளவு ஒட்டுமொத்த விட்டம் மற்றும் 55 டன் எடை கொண்டது. குண்டு தூரம் வரை செல்லக்கூடியது என ஒரு கதை உண்டு.
# மாலிக்-இ-மைதான்

## கட்டமைப்பு

### அலங்காரம்

பீரங்கியின் முகவாய் சிங்கத்தின் தலையை அதன் தாடைகளைத் திறந்து, ஒரு யானையை விழுங்குவது போன்ற ஒரு புடைப்புச் சிற்பத்துடன் அலங்கரிக்கப்பட்டுள்ளது.
# மாலிக்-இ-மைதான்

## கட்டமைப்பு

### கல்வெட்டுகள்

பீரங்கியில் மூன்று கல்வெட்டுகள் காணப்படுகின்றன. அவற்றில் இரண்டு கல்வெட்டுகளின்படி அகமதுநகரின் முதலாம் புர்கான் நிஜாம் ஷா காலத்தில் பொறிக்கப்பட்டவை. இது 1549 இல் முகம்மது பின் உசைன் ரூமியால் அகதுநகரில் மணி உலோகத்திலிருந்து வார்க்கப்பட்டது. மூன்றாவது கல்வெட்டு ஔரங்கசீப் 1685-86 இல் பிஜப்பூரைக் கைப்பற்றியபோது சேர்த்தார்.
# மாலிக்-இ-மைதான்

## இதனையும் காண்க

- சார் பீரங்கி
- *சார் வெடிகுண்டு
# மங்களூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | எல். சி. பயாஸ் | இந்திய தேசிய காங்கிரஸ் |
| 1978 | பி. எஃப். ரோட்ரிக்ஸ் | இந்திரா காங்கிரஸ் |
| 1983 | வி. தனஞ்ஜெய குமார் | பாரதிய ஜனதா கட்சி |
| 1985 | பிளாசியஸ் எம். டிசோசா | இந்திய தேசிய காங்கிரஸ் |
| 1989 |  |  |
| 1994 | என். யோகீஷ் பட் | பாரதிய ஜனதா கட்சி |
| 1999 |  |  |
| 2004 |  |  |
| 2008 | யூ. டி. காதர் | இந்திய தேசிய காங்கிரஸ் |
| 2013 |  |  |
| 2018 |  |  |
| 2023 | } |  |
# முதலாம் அலி அதில் ஷா

**முதலாம் அலி அதில் ஷா** ( *Ali Adil Shah* I ; 1558-1579) பிஜப்பூர் சுல்தானகத்தின் ஐந்தாவது சுல்தான் ஆவார்.  
இவரது முடிசூட்டு நாளில், அலி சுன்னி நடைமுறைகளை கைவிட்டு, சியா குத்பா மற்றும் பிற நடைமுறைகளை மீண்டும் அறிமுகப்படுத்தினார். பாரசீக மத மருத்துவர்களுக்கு சியா கோட்பாட்டைப் போதிக்க முழு சுதந்திரம் வழங்கப்பட்டது. மேலும், அவர்களின் மத நடவடிக்கைகளுக்காக அரசால் ஊதியம் வழங்கப்பட்டது.
# முதலாம் அலி அதில் ஷா

## திருமணம்

அகமதுநகரைச் சேர்ந்த நிஜாம் ஷாஹியின் மகள் சாந்த் பிபி என்ற புகழ்பெற்ற பெண் வீராங்கனையை மணந்தார். 1595ஆம் ஆண்டில் அக்பர் பேரரசரின் முகலாயப் படைகளுக்கு எதிராக அகமதுநகரைப் பாதுகாப்பதில் சாந்த் பிபி மிகவும் பிரபலமானவராக அறியப்படுகிறார்.
# முதலாம் அலி அதில் ஷா

## ஆட்சி

அலியின் ஆட்சியின் போது பிஜப்பூர் மற்றும் விஜயநகரம் ஆகிய இரண்டும் ஒன்றுக்கொன்று மிக நெருக்கமாக இருந்தன. அலி ஒருமுறை விஜயநகரத்துக்கு சென்றபோது அங்கு அலிய ராம ராயன் மிகுந்த ஆடம்பரத்துடனும் மரியாதையுடனும் வரவேற்றார். 1565 ஆம் ஆண்டில், பேரரசின் முக்கிய தளபதி என்ற வகையில் தக்காணத்துச் சுல்தான்களான உசேன் நிசாம் ஷா, முதலாம் அலி அதில் ஷா, இப்ராகிம் குதுப் ஷா ஆகியோரின் கூட்டுப் படைகளின் ஆக்கிரமிப்புக்கு எதிராகத் தலைக்கோட்டைப் போரில் தானே தலைமை தாங்கினான். மிகப் பெரிய படை பலத்தைக் கொண்ட விஜயநகரப் பேரரசுக்கு இலகுவாக வெற்றி கிடைக்கும்போல் தோற்றிய இப் போர், எதிர்பாராத விதமாக, அலிய ராம ராயன் பிடிபட்டுக் கொல்லப்பட்டபோது, அவர்களுக்குப் பேரழிவாக முடிந்தது. இந்தத் தாக்கத்திலிருந்து விஜயநகரப் பேரரசு ஒருபோதும் மீளவே இல்லை. விஜயநகரம் எதிரிப் படைகளினால் பெரும் அழிவுக்குள்ளானது. நகர மக்கள் பெருமளவில் கொல்லப்பட்டனர். அரச குடும்பத்தினரும் அழிக்கப்பட்டனர். இந்த போரின் விளைவாக, பிஜப்பூரின் தெற்கு எல்லையானது விஜயநகரம் வரை நீட்டிக்கப்பட்டது. மேலும் அது மேலும் தெற்கே பிஜப்பூரின் எதிர்கால விரிவாக்கத்திற்கான வாயில்களைத் திறந்தது. இதன் விளைவாக, அலியின் ஆட்சியின் முடிவில், பிஜப்பூர் இராச்சியம் மேற்கு கடற்கரையில் ஹொனாவர் துறைமுகம் வரை விரிவடைந்தது. மேலும் தெற்கு எல்லை வரதா மற்றும் துங்கபத்ரா வழியாக நீட்டிக்கப்பட்டது.
# முதலாம் அலி அதில் ஷா

## வளர்ச்சிகள்

அலியின் ஆட்சிக் காலத்தில் முகலாயப் பேரரசர் அக்பருடன் இராஜதந்திர உறவுகள் ஏற்படுத்தப்பட்டு தூதர்கள் பரிமாறிக் கொள்ளப்பட்டனர்.
# முதலாம் அலி அதில் ஷா

## பின்வந்தவர்

1579 ஆம் ஆண்டில், அலிக்கு மகன் இல்லாததால், இவரது மருமகன் இப்ராகிமை தனது சகோதரர் தகாமாசிப்பின் மகனாக நியமித்தார். அதே ஆண்டில், அலி ஒரு திருநங்கையாக்கப்பட்ட ஒருவரால் படுகொலை செய்யப்பட்டார். பீஜாப்பூரில் உள்ள சகாப் ரௌசாவிற்கு அருகிலுள்ள அலி கா ரௌசாவில் அடக்கம் செய்யப்பட்டார்.
# தமிழ்நாடு விளையாட்டு மேம்பாட்டு ஆணையம்

**தமிழ்நாடு விளையாட்டு மேம்பாட்டு ஆணையம்** என்பது தமிழக அரசின் இளைஞர் நலன் மற்றும் விளையாட்டு மேம்பாட்டுத்துறையின் கீழ் செயல்படும் ஆணையமாகும். தமிழ் நாட்டில் விளையாட்டினையும் உடல் தகுதியினையும் மேம்படுத்தவும் அரசு, விளையாட்டுச் சங்கங்கள் இதர விளையாட்டு அமைப்புகளின் வளங்களை ஒருங்கிணைக்கவும் அமைக்கப்பட்டுள்ளது.
# தமிழ்நாடு விளையாட்டு மேம்பாட்டு ஆணையம்

## வரலாறு

விளையாட்டு மற்றும் இளைஞர் சேவைகள் இயக்குநரகம் மற்றும் தமிழ்நாடு விளையாட்டு மேம்பாட்டுக் கழகம் ஆகிய இரண்டையும் இணைத்து தமிழ்நாடு விளையாட்டு மேம்பாட்டு ஆணையம் என்ற புதிய அமைப்பு 1992 ஜூலை 18 அன்று உருவாக்கப்பட்டது.
# தமிழ்நாடு விளையாட்டு மேம்பாட்டு ஆணையம்

## நோக்கங்கள்

- திறமை கொண்டவர்களுக்கு வாய்ப்புகளை வழங்குதல்
- மாநில, தேசிய, சர்வதேச அளவில் இளைஞர்களைத் தயார் செய்தல்
- போட்டிச் சூழலை உருவாக்கி உடல் தகுதியை மேம்படுத்தல், திறமைசாலிகளை அடையாளம் காணல், போட்டித்திறனை வளர்த்தல்
- விளையாட்டிற்கேற்ற உள்கட்டமைப்பை அமைத்து அனைத்து நிலை போட்டிகளுக்கும் தயார் செய்தல்
- வீரர்களுக்கான நவீன நுணுக்கங்களைக் கற்றுக் கொடுக்க உரிய பயிற்சி, பயிலரங்கு, உள்நாடு மற்றும் வெளிநாட்டு பயிற்சி வாய்ப்புகளை அமைத்தல்
# தமிழ்நாடு விளையாட்டு மேம்பாட்டு ஆணையம்

## செயல்பாடுகள்

- ஒவ்வொரு விளையாட்டிற்கும் பயிற்சியாளரை நியமித்து இலவசப் பயிற்சி அளிக்கிறது.
- விளையாட்டுப் பள்ளிகள்,விடுதிகள் போன்றவற்றை நடத்துகிறது.
- இடைநிலைப் பள்ளி மாணவர்களுக்கு உடற்திறனாய்வுகளை நடத்திப் பயிற்சி முகாம்களை நடத்துகிறது
- அண்ணா பிறாந்தநாளில் சைக்கிள் போட்டி நடத்துகிறது.
- முதலமைச்சர் கோப்பைக்கான மாவட்ட அளாவிலான போட்டிகளை நடத்துகிறது
- தேசிய மற்றும் சர்வதேச அளவில் பதக்கம் வெற்றவர்களுக்கு ஊக்கத்தொகை வழங்குகிறது.
# மத்திய அனதோலியா பிராந்தியம்

**மத்திய அனதோலியா பிராந்தியம்** (*Central Anatolia Region* , துருக்கியின் 7 புவியியல் பிரதேசங்களில் ஒன்றாகும். இதன் தலைமையிடம் அங்காரா நகரம். பிற நகரங்கள் கோன்யா, கைசெரி, எஸ்கிசெரி, சிவாஸ் மற்றும் அக்சராய் ஆகும்.
# மத்திய அனதோலியா பிராந்தியம்

## அமைவிடம்

இப்பிராந்தியம் துருக்கியின் நடுப்பகுதியில் உள்ளது. இதன் மேற்கில் ஏஜியன் பிராந்தியம், வடக்கில் கருங்கடல் பிராந்தியம், கிழக்கில் கிழக்கு அனடோலியா பிராந்தியம் மற்றும் தெற்கில் மத்தியதரைக் கடல் பிராந்தியம் உள்ளது.
# மத்திய அனதோலியா பிராந்தியம்

## புவியியல்

இப்பிராந்தியத்தில் உள்ள மத்திய அனதோலியா ஸ்டெப்பிப் புல்வெளிகளை வெப்பமண்ட புல்வெளிகள், சாவன்னா நிலங்கள் மற்றும் புதர் நிலங்கள் என வகைப்படுத்தப்படுத்தப்பட்டுள்ளது.
# மத்திய அனதோலியா பிராந்தியம்

## பிராந்தியத்தின் மாகாணங்கள்

1. அக்சராய் மாகாணம்
1. கோரக்கலே மாகாணம்
1. கோரேஹிர் மாகாணம்
1. நெவ்ஷீர் மாகாணம்
1. நீட் மாகாணம்
1. அங்காரா
1. கான்கியரி மாகாணம்
1. எஸ்கிசெஹிர் மாகாணம்
1. கரமன் மாகாணம்
1. கெய்சேரி மாகாணம்
1. கொன்யா மாகாணம்
1. சிவாஸ் மாகாணம்
1. யோஸ்கட் மாகாணம்
# மத்திய அனதோலியா பிராந்தியம்

## இதனையும் காண்க

- துருக்கியின் பிராந்தியங்கள்
- கிழக்கு அனடோலியா பிராந்தியம்
- தென்கிழக்கு அனதோலியா பிராந்தியம்
- மத்தியத்தரைக் கடல் பிராந்தியம்
- ஏஜியன் பிராந்தியம்
- கருங்கடல் பிராந்தியம்
- மர்மரா பிராந்தியம்
- அனத்தோலியா
- லெவண்ட்
# செம்பரின் உறுப்பு

**செம்பரின் உறுப்பு** (*Semper's organ*) என்பது மெல்லுடலிகளில் காணப்படும் உடற்கூறியல் அமைப்பு. இது நில நத்தைகள், நுரையீரல் வயிற்றுக்காலிகளின் தலைப் பகுதியில் அமைந்துள்ள சுரப்பு உறுப்பு ஆகும். இந்த உறுப்பிலிருந்து சுரக்கப்படும் சுரப்பு இயக்குநீர் போன்ற செயலைச் செய்கின்றது. இது முதுகெலும்பிலிகளின் உயிரணு உருவாக்கத்தில் பங்கு கொள்கிறது.  
இந்த உறுப்புக்கு செருமனிய விலங்கியல் நிபுணர் கார்ல் காட்ஃப்ரைட் செம்பரின் பெயரிடப்பட்டது. இவர் இந்த உடற்கூறியல் அமைப்பு பற்றிய தகவலை 1856-ல் முதலில் வெளியிட்டவர் ஆவார்.
# பெலோனியா சட்டமன்றத் தொகுதி

**பெலோனியா சட்டமன்றத் தொகுதி** (*Belonia Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது தெற்கு திரிபுரா மாவட்டத்தின் ஒரு பகுதியாகும். பெலோனியா நகரத்தை மையமாகக் கொண்டு இப்பெயர் பெற்றது. 2023ஆம் ஆண்டு நிலவரப்படி, இந்தத் தொகுதியின் தற்போதைய பிரதிநிதியாக திபங்கர் சென் உள்ளார். இவரது பதவிக்காலம் 2028 வரை நீடிக்கும் என எதிர்பார்க்கப்படுகிறது.
# பெலோனியா சட்டமன்றத் தொகுதி

## வரலாறு

1963ஆம் ஆண்டு ஒன்றிய பிரதேசங்களின் அரசு சட்டத்தின் மூலம், 1967-ல் திரிபுரா ஒன்றிய பிரதேசத்தில் புதிதாக உருவாக்கப்பட்ட 30 சட்டமன்றத் தொகுதிகளுள் பெலோனியா சட்டமன்றத் தொகுதியும் ஒன்று. பின்னர், 1971ஆம் ஆண்டில், திரிபுரா யூனியன் பிரதேசம் மாநிலமாக 1971ஆம் ஆண்டின் வடகிழக்கு பகுதிகள் (மறுசீரமைப்பு) சட்டம் மூலம் மாற்றப்பட்டது. இதனால் திரிபுராவில் உள்ள தொகுதிகளின் எண்ணிக்கையை 60 ஆக உயர்ந்தது. எனவே பெரிய தொகுதிகளின் எல்லை மாற்றங்கள் நடைபெற்றன.  
2005-ல் மேற்கொள்ளப்பட்ட கடைசி எல்லை நிர்ணயத்தின்படி, இந்தத் தொகுதியானது பெலோனியா மற்றும் மைச்சரா வட்டம் மற்றும் பர்பதாரி, பைகோரா மற்றும் ராஜாபூர் வட்டங்களின் பகுதிகளைக் கொண்டுள்ளது.
# பெலோனியா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டப் பேரவை உறுப்பினர் | கட்சி |
| --- | --- | --- |
| 1967 | யு. கே. ராய் | இந்திய தேசிய காங்கிரஸ் |
| எல்லை மாற்றம் |  |  |
| 1972 | ஜித்தேந்திர லால் தாசு | இந்திய பொதுவுடமைக் கட்சி |
| 1977 | ஜோதிர்மாய் தாசு | இந்திய பொதுவுடமைக் கட்சி (மார்க்சிஸ்ட்) |
| 1983 | மனோரஞ்சன் மஜூம்தர் | சுயேச்சை (அரசியல்) |
| 1988 | அமல் மாலிக் | இந்திய தேசிய காங்கிரஸ் |
| 1993 |  |  |
| 1998 | பாசுதேவ் மஜூம்தர் | இந்திய பொதுவுடமைக் கட்சி (மார்க்சிஸ்ட்) |
| 2003 |  |  |
| 2008 |  |  |
| 2013 | பாரதிய ஜனதா கட்சி |  |
| 2023 | திபாங்கர் சென் | இந்திய பொதுவுடமைக் கட்சி (மார்க்சிஸ்ட்) |
# பெலோனியா சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- தெற்கு திரிபுரா மாவட்டம்
# குள்ளம்பாளையம்

**குள்ளம்பாளையம்** (*Kullampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து 1.2 கி.மீ. தொலைவிலும் மாவட்டத் தலைநகர் ஈரோட்டிலிருந்து 34 கி.மீ. தொலைவிலும் கோபிசெட்டிபாளையத்தை ஈரோட்டுடன் இணைக்கும் சாலையில் அமைந்துள்ளது. குள்ளம்பாளையத்தில் சுமார் 2790 மக்கள் வசிக்கின்றனர்.
# கிரைசோயாசுமினம் உமைல்

**கிரைசோயாசுமினம் உமைல்** (தாவர வகைப்பாட்டியல்: *Chrysojasminum humile*) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (*Jasminum*--> *Chrysojasminum*) மாற்றப்பட்டது. இந்த மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. தோட்டங்களுக்குரிய பல பயிரிடும் வகைகள் உருவாக்கப்பட்டன. இதற்காக ஓரினத்திற்கு(*J. reevesii* ) , விருதும் வழங்கப்பட்டது இதன் இப்போதைய தாவரவியல் பெயர் , *Jasminum humile* என்பதில் இருந்து, *Chrysojasminum humile* என மாற்றியமைக்கப் பட்டது.
# கிரைசோயாசுமினம் உமைல்

## வளரியல்பு

உயரம் வளரும்; அகலம் பரந்து இருக்கும். இவற்றின் தண்டு வட்ட வடிவிலும், தடித்தும் அமைந்து செடி பருத்து காணப்படும். இலைகள் அடர் பச்சை நிறமாகவும், ஏறத்தாழ 5&nbsp;செ.மீ நீளமாகவும், 5-7 இலைத்தாளையும் கொண்டிருக்கும். பனிக்காலங்களில் இதன் மொட்டுகள் உறைந்தும் இருக்கும். கோடை, இளவேனிற் காலங்களில் இதன் பூக்கள் மலரும் இயல்புடையது. ஏறத்தாழ ஆறு பூக்கள் ஒன்றாக பூச்செண்டு போல தோற்றமளிக்கும்.
# கோபேசுவர் கோவில்

**கோபேசுவர் கோயில்** (*Kopeshwar Temple*) (கோபமான சிவன்) என்பது மகாராட்டிர மாநிலம், கோலாப்பூர் மாவட்டத்தில் உள்ள கித்ராபூரில் சிவனுக்காக அர்ப்பணிக்கப்பட்ட ஒரு இந்து கோவில். இந்த கோவிலை சாங்கிலியிலிருந்தும் அணுகலாம். இது கி.பி.1109 மற்றும் 1178 க்கு இடையில் 12 ஆம் நூற்றாண்டில் சிலகார மன்னர் கந்தராதித்தியனால் கட்டப்பட்டது. இது கோலாப்பூரின் கிழக்கே, கிருஷ்ணா ஆற்றங்கரையில் அமைந்துள்ளது. சிலகாரர்கள் சமணத்தைப் பின்பற்றுபவர்களாக இருந்தபோதிலும், அவர்கள் பல்வேறு இந்துக் கோயில்களைக் கட்டி, புதுப்பித்து, அனைத்து மதங்களின் மீதும் அவர்கள் கொண்ட மரியாதையையும் அன்பையும் வெளிப்படுத்தினர். .
# கோபேசுவர் கோவில்

## கட்டமைப்பு

முழு ஆலயமும் சொர்க்க மண்டபம், சபாமண்டபம், கர்ப்ப கிருகம், அந்தரால மண்டபம்ம் என நான்கு பகுதிகளாகப் பிரிக்கப்பட்டுள்ளது. சொர்க்க மண்டபம் திறந்த மேற்புறத்துடன் கூடிய முன்மண்டபத்தைக் கொண்டுள்ளது. கருவறை கூம்பு வடிவமாக உள்ளது. வெளிப்புறத்தில் தெய்வங்கள் மற்றும் மதச்சார்பற்ற உருவங்களின் அற்புதமான சிற்பங்கள் இடம் பெற்றுள்ளன. யானை சிலைகள் கோயிலின் எடையை அடிவாரத்தில் தாங்குவது போன்று சித்தரிக்கப்பட்டுள்ளது. உட்புறத்தில், விஷ்ணு சிலையும் சிவலிங்கமும் வடக்கு நோக்கி இருக்கிறது. ஆனால் தனியே நந்தி இல்லை. சொர்க்க மண்டபம், மண்டபம், பழைய தூண்கள், கடவுள்களின் சிற்பங்கள் மற்றும் ஆண் மற்றும் பெண் கலைஞர்களின் பல்வேறு தோற்றங்கள் இங்கு சித்தரிக்கப்பட்டுள்ளன. பொருத்தமற்ற வேலைப்பாடுகளுடன் கூடிய உச்சி அரை வட்டமாக அமைக்கப்பட்டுள்ளது. வெளிப்புறத்தில் முழுமையான 'சிவலீலை' செதுக்கப்பட்டுள்ளது. கிருஷ்ணா ஆற்றங்கரையில் அமைந்துள்ள பழமையான மற்றும் கலைநயமிக்க கோபேசுவர கோயில், பழங்கால சிற்பக்கலைக்கு சிறந்த எடுத்துக்காடாகும்.
# கோபேசுவர் கோவில்

## வரலாறு

தற்போதைய கோயில் மகாராட்டிராவை பூர்வீகமாகக் கொண்ட சிலகார மன்னர்களால் கட்டப்பட்டது. அவர்கள் இராஷ்டிரகூடர்களின் இதன் பெயர் நகரத்தின் பண்டைய பெயரான "கொப்பம்" என்பதிலிருந்தும் தோன்றியிருக்கலாம். நகரம் இரண்டு பெரிய போர்களைக் கண்டது. முதலாவது கி.பி. 1058 இல் சாளுக்கிய மன்னர் அகவமல்லனுக்கும் சோழ மன்னன் இராசேந்திரனுக்கும் இடையே நடந்தது. இராசேந்திர சோழனின் முடிசூட்டு விழா போர்க்களத்தில் நடந்தது.  
இரண்டாவது போர் சிலகார அரசர் இரண்டாம் போஜனுக்கும் தேவகிரி யாதவ மன்னர் முதலாம் சிங்கனுக்கும் இடையே நடந்தது. போரில் போஜன் யாதவர்களால் கைப்பற்றப்பட்டு பன்கலா கோட்டையில் சிறை வைக்கப்பட்டார். இந்த நிகழ்வு கோயிலின் தெற்கு நுழைவாயிலுக்கு அருகிலுள்ள கி.பி. 1213 தேதியிட்ட கல்வெட்டில் பதிவு செய்யப்பட்டுள்ளது. இந்தப் போர் சிலகாரர்களின் கோலாப்பூர் கிளையின் ஆட்சியை முடிவுக்குக் கொண்டு வந்தது.  
இந்தக் கோயிலின் உள்ளேயும் வெளியேயும் சுமார் பன்னிரெண்டுக்கும் மேற்பட்ட கல்வெட்டுகள் உள்ளன. அவற்றில் ஒன்றிரண்டு கல்வெட்டுகள் மட்டுமே தற்போது நல்ல நிலையில் உள்ளன. இந்த கல்வெட்டுகள் சில மன்னர்கள் மற்றும் அவர்களின் அதிகாரிகளின் பெயர்களை வெளிப்படுத்துகின்றன. இந்தக் கல்வெட்டுகளில் ஒன்றைத் தவிர அனைத்து கல்வெட்டுகளும் கன்னட மொழியில் எழுதப்பட்டுள்ளன. சமசுகிருத மொழியில் உள்ள ஒரே தேவநாகரி கல்வெட்டு இரண்டாம் சிங்கன் காலத்தைச் சேர்ந்தது. இது கோயிலின் தெற்கு நுழைவாயிலுக்கு அருகில் வெளிப்புற சுவரில் அமைந்துள்ளது.
# கோபேசுவர் கோவில்

## சொர்க்க மண்டபம்

சொர்க்க மண்டபம், ஒரு வட்ட திறப்புடன் வானத்தை நோக்கியவாறு திறந்த அமைப்புடன் அமைந்துள்ளது. மண்டபத்தைச் சுற்றி, பிள்ளையார், கார்த்திகேயன், குபேரன், யமன், இந்திரன் போன்றவர்களின் சிலைகளும் மயில், எலி, யானை போன்ற விலங்குகளுடன் அழகாக செதுக்கப்பட்ட சிலைகளை நாம் காணலாம். சபா மண்டபத்தின் நுழைவாயிலின் இடது பக்க சுவரில் பிரம்மாவின் சிலைகள் செதுக்கப்பட்டுள்ளது. மையத்தில், கர்ப்ப கிருகத்தில் அமைந்துள்ள கோபேசுவர் சிவலிங்கத்தைக் காணலாம். மேலும், இலிங்கத்தின் வலது பக்க சுவரை நோக்கி விஷ்ணு சிலையைக் காணலாம். ஒரே பார்வையில் நாம் 'பிரம்மா, சிவன், விஷ்ணு' ஆகிய மூன்று தெய்வங்களும் ஒருங்கே அமையப்பட்டுள்ளது.. கோயிலின் தெற்கு கதவுக்கு கிழக்கே வைக்கப்பட்டுள்ள ஒரு கல் பீடத்தில் சமசுகிருதத்தில் செதுக்கப்பட்ட கல்வெட்டு உள்ளது, இது தேவநாகரி எழுத்தில் எழுதப்பட்டுள்ளது. கி.பி. 1136 ஆம் ஆண்டு யாதவ வம்சத்தைச் சேர்ந்த அரசன் சிங்கதேவன் என்பவரால் இக்கோயில் புதுப்பிக்கப்பட்டது என்று குறிப்பிடப்பட்டுள்ளது.
# கோபேசுவர் கோவில்

## அருகிலுள்ள நகரங்கள்

சாங்கிலி 36 கி.மீ தொலைவிலும், கோலாப்பூர் 60 கி.மீ தொலைவிலும் அமைந்துள்ளது
# கோபேசுவர் கோவில்

## அருகிலுள்ள தொடர் வண்டி நிலையம்

சாங்லி தொடர் வண்டி நிலையம் 36 கி.மீ தொலைவில் உள்ளது.
# கோபேசுவர் கோவில்

## ஆதாரங்கள்

- Kanhere, Gopal Krishna. *The Temples of Maharashtra*. Maharashtra Information Centre 1989 p.&nbsp;105 asif
- Deglurkar, G. B. "Koppeshwar (Khidrapur) Mandir Ani Moorti". 2016. Snehal Prakashan, Pune.
# மகுசா அமினி

**மகுசா ஜினா அமினி** (*Mahsa Amini*, ; Kurdish; செப்டம்பர் 21, 1999 – செப்டம்பர் 16, 2022) ஒரு இளம் ஈரானியப் பெண். இவர் தெகுரானில் கட்டாய ஹிஜாபை எதிர்த்து நின்றதற்காக கைது செய்யப்பட்டு, பின்னர் காவல்துறையின் கண்காணிப்பில் இறந்தது ஈரான் முழுவதும் எதிர்ப்பு அலைகளைத் தூண்டியது. உலகெங்கிலும் உள்ள மக்களும் அரசாங்கங்களும் இவரது மரணத்திற்கு பரவலாக எதிர்வினையாற்றினர். இவரது மரணம் ஈரானிய சமுதாயத்தில் பரவலான எதிர்ப்பைத் தூண்டியது இதன் விளைவாக ஈரானின் பல்வேறு நகரங்களில் பெரும் எதிர்ப்புகள் மற்றும் உலகம் முழுவதும் இருந்து ஒற்றுமையின் எதிர்வினைகள் ஏற்பட்டன. பெண், வாழ்க்கை, சுதந்திரம் என்ற உலகளாவிய இயக்கமும் இவரிடமிருந்து தொடங்கியது. இவரும் இந்த இயக்கமும் 2023-ஆம் ஆண்டில் சகாரோவ் பரிசுக்கான வேட்பாளர்களாக ஐரோப்பிய பாராளுமன்றத்தால் தேர்ந்தெடுக்கப்பட்டன. சுதந்திரம் மற்றும் மனித உரிமைகளை பாதுகாத்ததற்காக இந்த விருதை வென்றார்.
# மகுசா அமினி

## ஆரம்ப கால வாழ்க்கை

ஒரு போராட்டப் பதாகையில் மகுசா ஜினா அமினியின் புகைப்படம்]]
மகுசா ஜினா அமினி செப்டம்பர் 21, 1999 அன்று வடமேற்கு ஈரானில் உள்ள குர்திஸ்தானில் உள்ள சாக்வெஸ் என்ற இடத்தில் குர்திஷ் குடும்பத்தில் பிறந்தார். மகுசா என்பது அவரது சட்டப்பூர்வ பெயராக இருந்தபோதிலும் (பாரசீக பெயர்கள் ஈரானில் மட்டுமே பதிவு செய்யப்படலாம்), இவரது குர்திஷ் பெயர் ஜினா (ஜினா என்றும் உச்சரிக்கப்படுகிறது), மேலும் இது அவரது குடும்பத்தில் அறியப்பட்ட பெயராகும். பாரசீக மொழியில் "மஹ்சா" என்றால் "சந்திரனைப் போன்றது" மற்றும் குர்திஷ் மொழியில் ஜினா என்றால் "உயிர்" அல்லது "உயிர் கொடுக்கும் நபர்" என்று பொருள். இரண்டு பதின்ம ஆண்டுகளுக்கு முன்பு இருந்த நடைமுறையைப் போலவே, அதிகாரப்பூர்வ ஆவணங்களில் குர்திஷ் பெயரைக் கொண்டிருப்பதால் எந்தப் பிரச்சினையும் ஏற்படக்கூடாது என்பதற்காக, அரசு அதிகாரிகள் இவரது பிறப்புச் சான்றிதழில் உள்ள பெயரை மஹ்சா என்று மாற்றினர். காலப்போக்கில், குர்திஷ் பெயர்கள் பரவலாக ஏற்றுக்கொள்ளப்பட்டன. மேலும் ஜினா மற்றும் மஹ்சா ஆகிய இரண்டும் இருந்தன.  
இவர் தனது இடைநிலைப் பள்ளியை ஹிஜாப் என்ற பள்ளியில் முடித்தார். இவர் பட்டயக் கல்வியைப் படிக்க தலேகானி உயர்நிலைப் பள்ளிக்குச் சென்றாள். அமினி பல்கலைக்கழகத்தில் அனுமதிக்கப்பட்டார். மருத்துவர் ஆக வேண்டும் என்று ஆசைப்பட்டார். அமினி தனிமையில் இருந்தார், பல்கலைக்கழகத்தைத் தொடங்குவதற்கு முன்பு, இவர் தனது பெற்றோர் மற்றும் 17 வயது சகோதரர் அஷ்கானுடன் உறவினர்களைப் பார்க்க தெஹ்ரானுக்குச் சென்றிருந்தார். மருத்துவராக ஆசைப்படுவது முதல் நீச்சலில் பயிற்சிப் பட்டம் பெறுவது மற்றும் நுண்ணுயிரியலில் எதிர்காலத்தைப் பற்றி சிந்திப்பது வரை, பூமியில் அவருடைய பயணம் தீவிரமான ஆசைகளுடனும் உறுதியுடனும் நிறைந்திருந்தது.
# மகுசா அமினி

## ஆரம்ப கால வாழ்க்கை

### குடும்பம்

ஈரானிய போராட்டங்களுக்கு ஒற்றுமை]]
இவரது தாயார் ஷாராக் தொடக்கப் பள்ளி, ஹிஜாப் மேல்நிலைப் பள்ளி மற்றும் தலேகானி உயர்நிலைப் பள்ளி ஆகியவற்றில் மூன்று ஆண்டுகள் பெற்றோர் மற்றும் ஆசிரியர் சங்கத்தின் செயலில் உறுப்பினராக இருந்தார். இவருக்கு கியாராஷ் (அஷ்கான்) என்ற ஒரு தம்பி இருந்தார். அமினியின் தந்தை, அம்ஜத் அமினி, ஒரு அரசு நிறுவனத்தில் பணிபுரிபவர் மற்றும் அவரது தாயார், மோஜ்கன் அமினி, இவர் சாக்கஸில் உள்ள தலேகானி பெண்கள் உயர்நிலைப் பள்ளியில் பயின்றார். 2018- ஆம் ஆண்டில் பட்டம் பெற்றார். அமினிக்கு பல உறவினர்கள் இருந்தனர், அவர்களில் சிலர் வெவ்வேறு நாடுகளில் வாழ்ந்தனர். அவர்களில் ஒருவர் எர்பான் மோர்டேசாய், கோமலா கட்சியைச் சேர்ந்த இடதுசாரி அரசியல் ஆர்வலர் மற்றும் ஈராக் குர்திஸ்தானில் தனியாக நாடு கடத்தப்பட்ட பெசுமெர்கா போராளியும் ஆவார். அமினியின் மரணத்திற்குப் பிறகு ஊடகங்களில் அமினியின் குடும்பத்திலிருந்து முதலில் பேசியவர் இவரேயாவார். ஊரில் "கூச்சப்படும் இயல்புள்ள, தனித்து வசிக்கும் இயல்புடையவர்" என்று விவரிக்கப்படுகிறார் என்பதையும் தெரிவித்துள்ளார். அமினி அரசியலைத் தவிர்த்தே இருந்தார், அமினி பதின்பருவத்தினராக இருந்தபோதும் ஒருபோதும் அரசியல் ரீதியாக செயல்படவில்லை என்றும், அரசியல் ஆர்வலராக இல்லை என்றும் கூறப்படுகிறது. நார்வேயில் வசிக்கிறார். அவர் அங்குள்ள ஊடகங்களிடம் அமினியைப் பற்றிப் பேசினார். அமினியின் குடும்பத்தினர் அவருக்கு முன் உடல்நலக் குறைவு இல்லாதவர் என்றும், 22 வயதுடைய "ஆரோக்கியமான" நபர் என்றும் குறிப்பிட்டுள்ளனர். அமினி முன் உடல்நலக் குறைவு கொண்டிருந்தவர் என்ற ஈரானிய அரசாங்கத்தின் கூற்றுக்களுக்கு மாறாக அவருக்கு முன் உடல்நலம் இருந்தது. அமினியின் மாமா சஃபா அவள் இறந்த தினத்திற்கு சில நாட்களுக்கு முன்பு கைது செய்யப்பட்டார்.
# சிலகார வம்சம்

**சிலகார வம்சம்** அல்லது **சேலரா இராச்சியம்** (* Shilahara/Shelara Kingdom *) ஒரு அரச வம்சமாகும், இது கிபி 8 ஆம் நூற்றாண்டில் வடக்கு மற்றும் தெற்கு கொங்கணில் இராஷ்டிரகூடர்கள் காலத்தில் தன்னை நிறுவியது.  
இராச்சியம் மூன்று கிளைகளாகப் பிரிக்கப்பட்டது:  
- முதல் கிளை வட கொங்கணை ஆட்சி செய்தது
- இரண்டாவது கிளை தெற்கு கொங்கணை ஆட்சி செய்தது (கி.பி.765 மற்றும் 1029 க்கும் இடையே)
- மூன்றாவது கிளை கோலாப்பூர், சாத்தாரா மற்றும் பெல்காம் (கி.பி 940 மற்றும் 1215 க்கு இடையில்) பகுதியில் ஆட்சி செய்தது, அதன் பிறகு இவர்கள் யாதவர்களால் தோற்கடிக்கப்பட்டனர்.
# சிலகார வம்சம்

## தோற்றம்

8 மற்றும் 10 ஆம் நூற்றாண்டுகளுக்கு இடையில் தக்காண பீடபூமியை ஆண்ட இராஷ்டிரகூட வம்சத்தின் அடிமைகளாக இந்த வம்சம் முதலில் தொடங்கியது. சுமார் கி.பி. 800 களில் இராஷ்டிர கூட மன்னன் இரண்டாம் கோவிந்தன், வட கொங்கண் பகுதியை சிலகார குடும்பத்தின் கபார்தின் என்பவருக்கு வழங்கினார் வடக்கு சில்ஹாரா குடும்பத்தின் நிறுவனர். அன்றிலிருந்து வட கொங்கண் பகுதி கபார்தி-திவீபம் அல்லது காவடித்வீபம் என்று அறியப்பட்டது.  
வம்சம் *தகரா-புராதீசுவரர்* என்ற பட்டத்தை கொண்டிருந்தது. இது அவர்கள் முதலில் தகரா ( உஸ்மானாபாத் மாவட்டத்தில் உள்ள நவீன தாரா) என்ற பகுதியிலிருந்து வந்தவர்கள் என்பதைக் குறிக்கிறது. 1343 இல் சால்சேட் தீவு மற்றும் இறுதியில் முழு தீவுக்கூட்டமும் முசாபரித்து வம்சத்திடம் சென்றது.
# சிலகார வம்சம்

## இதனையும் காண்க

- கொங்கண் மண்டலம்
- இந்திய வரலாறு
- மகாராஷ்டிர வரலாறு
- கர்நாடக வரலாறு
# முதலாம் புர்கான் நிசாம் ஷா

**முதலாம் புர்கான் நிசாம் ஷா** (*Burhan Nizam Shah* I) மத்திய இந்தியாவில் உள்ள அகமதுநகர் சுல்தானகத்தின் ஆட்சியாளராக இருந்தார். நிசாம் சாகி வம்சத்தின் மாலிக் அகமது தனது பெயராய் அகமதுநகரை நிறுவி அதனை தமது சுல்தானகத்தின் தலைநகராகக் கொண்டார்.  
தனது ஏழு வயதாக இருந்தபோது புர்கான் 1508 அல்லது 1510 இல் தனது தந்தை முதலாம் அகமது நிசாம் ஷா இறந்தவுடன் அரியணை ஏறினார். இவர் 1553 இல் இறந்தார் . இவருக்குப் பின் முதலாம் உசைன் நிசாம் ஷா ஆட்சிக்கு வந்தார்.  
இவர் சியா இசுலாமுக்கு மாறினார். அரச குடும்பத்தாரும், பொது மக்களும் இதைப் பின்பற்றினர். சன்னி இறையியலாளர்களும் அவர்களைப் பின்பற்றுபவர்களும் இதை எதிர்த்தனர். ஆனால் நசுக்கப்பட்டனர். இவரது ஆட்சி மத சகிப்புத்தன்மை, கலை மற்றும் செழிப்பான வர்த்தகத்தால் வகைப்படுத்தப்பட்டது. முகலாயர்கள், பிஜப்பூர் மற்றும் பல்வேறு சிறிய மாநிலங்களுடனான மோதல்கள் இவரது ஆட்சியில் தொடர்ந்தன. அகமதுநகர் நகருக்கு தென்கிழக்கே இரண்டு மைல் தொலைவில் இவரது நினைவாக ஒரு அரண்மனைக் கட்டப்பட்டது. இது இப்போது இடிபாடுகளுடன் காணப்படுகிறது.
# பேரறிஞர் அண்ணா பேருந்து நிலையம், தூத்துக்குடி

**பேரறிஞர் அண்ணா பேருந்து நிலையம்** என்பது இந்தியாவின் மாநிலமான தமிழ்நாட்டின் தூத்துக்குடி நகரின் மத்திய பேருந்து நிலையம் ஆகும். இது நகரின் மையப்பகுதியில் மீனாட்சிபுரம் பிரதான சாலையில் அமைந்துள்ளது. இது தமிழ்நாடு அரசுப் போக்குவரத்துக் கழகம் (திருநெல்வேலி) லிமிடெட் பிரிவின் கீழ் இயங்கி வருகிறது, மேலும் இது நகரத்தின் இரண்டு பேருந்து நிலையங்களில் ஒன்றாகும், இது சிறந்த உள்கட்டமைப்பு மற்றும் பிரம்மாண்டமான வசதிகளுடன் கட்டப்பட்டுள்ளது. இப்பேருந்து நிலையத்திற்கு *பேரறிஞர் அண்ணா* என்று அழைக்கப்பட்ட தமிழ்நாடு முன்னாள் முதலமைச்சர் கா. ந. அண்ணாதுரையின் பெயர் சூட்டப்பட்டுள்ளது. இப்பேருந்து நிலையம் உள்ளூர் மற்றும் புறநகர் சேவைகளை வழங்குகிறது, தூத்துக்குடியின் பல்வேறு பகுதிகளுக்கு நகர பேருந்தும் திருச்செந்தூர், திருநெல்வேலி மற்றும் அதனை சுற்றியுள்ள இடங்களுக்கு புறநகர பேருந்தும் இயக்கப்படுகிறது. இப்பேருந்து நிலையம் தூத்துக்குடி புதிய பேருந்து நிலையத்திலிருந்து 1.8 கி.மீ. தொலைவிலும், தூத்துக்குடி மேலூர் ரயில் நிலையத்திலிருந்து 2.1 கி.மீ. தொலைவிலும், தூத்துக்குடி ரயில் நிலையத்திலிருந்து 2.5 கி.மீ. தொலைவிலும், மற்றும் தூத்துக்குடி விமான நிலையத்திலிருந்து 16.1 கி.மீ. தொலைவிலும் உள்ளது.
# பேரறிஞர் அண்ணா பேருந்து நிலையம், தூத்துக்குடி

## காலவரிசை

16 பிப்ரவரி 2019 அன்று, தமிழ்நாடு செய்தி மற்றும் விளம்பரத்துறை அமைச்சர் கடம்பூர் செ. ராஜு பேருந்து நிலைய கட்டுமானத்திற்கு நாடாளுமன்ற உறுப்பினர் ஜெ. ஜெயசிங் தியாகராஜ் நாட்டர்ஜி தலைமையில் அடிக்கல் நாட்டினார். தமிழ்நாடு முன்னாள் அமைச்சர்கள் பெ. கீதா ஜீவன் மற்றும் சி. த. செல்லப்பாண்டியன் முன்னிலை வகித்தனர்.  
8 அக்டோபர் 2023 அன்று, தமிழ்நாடு நகராட்சி நிர்வாகத்துறை அமைச்சர் கே. என். நேரு பேருந்து நிலையத்தை நாடாளுமன்ற உறுப்பினர் கனிமொழி கருணாநிதி தலைமையில் திறந்து வைத்தார். தமிழ்நாடு சமூகநலம் - மகளிர் உரிமைத்துறை அமைச்சர் பெ. கீதா ஜீவன், தமிழ்நாடு மீன்வளம் - மீனவர் நலத்துறை மற்றும் கால்நடை பராமரிப்புத்துறை அமைச்சர் அனிதா ஆர். ராதாகிருஷ்ணன் மற்றும் தூத்துக்குடி மாநகராட்சி மேயர் பெ. ஜெகன் முன்னிலை வகித்தனர்.  
11 அக்டோபர் 2023 அன்று, திறப்பு விழாவுக்குப் பிறகு, அதன் இறுதிக்கட்டப் பணிகள் மற்றும் சில உத்தியோகபூர்வ வேலைகளை முடித்த பின்னர், அங்கிருந்து பேருந்து சேவையைப் பயன்படுத்துவதற்காகப் பேருந்து நிலையம் திறக்கப்பட்டது.
# பேரறிஞர் அண்ணா பேருந்து நிலையம், தூத்துக்குடி

## கட்டிட விவரங்கள்

திட்டத்திற்காக ஒதுக்கப்பட்ட நிலத்தின் அளவு 3.36 ஏக்கர். ஒரு மேடையோடு கட்டப்பட்ட மொத்த கட்டிடத்தின் பரப்பளவு 13,630 சதுர மீட்டர் மற்றும் அதன் உயரம் 25.3 மீட்டர். இப்பேருந்து நிலையம் சீர்மிகு நகரங்கள் திட்டத்தின் கீழ் 58.67 கோடி ரூபாய் செலவில் கட்டப்பட்டது. இது தரை மற்றும் நான்கு தளங்களுடன் கட்டப்பட்டது, இது ஒவ்வொரு தளத்திற்கும் குறிப்பிட்ட இடத்தைப் பயன்படுத்தியது: தரை தளத்தில் 5750 சதுர மீட்டர், முதல் மற்றும் இரண்டாவது தளங்களில் 4856 சதுர மீட்டர், மூன்றாவது தளத்தில் 2380 சதுர மீட்டர் மற்றும் நான்காவது தளத்தில் 260 சதுர மீட்டர்.
# பேரறிஞர் அண்ணா பேருந்து நிலையம், தூத்துக்குடி

## விரிகுடா மற்றும் சேரிடம்

பேருந்து நிலையம் அதன் அரை வட்டமான ஒற்றை நடைமேடையில் 29 விரிகுடாக்களைக் கொண்டுள்ளது.
| தூத்துக்குடி |
| --- |
# பேரறிஞர் அண்ணா பேருந்து நிலையம், தூத்துக்குடி

## முக்கியமான அம்சங்கள்

பேருந்து நிலையமானது பயணிகளின் வசதிக்காக விசாலமான இடங்களை ஒதுக்கியுள்ளது. காத்திருப்பு கூடத்தில் அதிக எண்ணிக்கையிலான இருக்கைகள், குழந்தைகளுக்கு பாலூட்டும் அறை, உறை அறை, டிக்கெட் முன்பதிவு அலுவலகம், காவல் கட்டுப்பாட்டு அறை, மின்சாதன அறை, பேருந்து நிலையங்களில் பயணிகளின் பயன்பாட்டுக்காக தன்னியக்க வங்கி இயந்திரம், மற்றும் பயணிகள் அனைத்து தளங்களையும் எளிதாக அணுகுவதற்கு இரண்டு மின்தூக்கிகள் வசதியும் செய்யப்பட்டது.  
;வாகன நிறுத்துமிடம்
பேருந்து நிலையமானது வாகனங்களை நிறுத்துவதற்கான இடத்தைக் கொண்டுள்ளது; பேருந்து நிலையத்தின் முதல் தளத்தில் 384 இரு சக்கர வாகனங்கள் நிறுத்தும் இடமும், இரண்டாவது தளத்தில் 45 நான்கு சக்கர வாகனங்கள் நிறுத்தும் இடமும் உள்ளன.  
;கடைகள்
பேருந்து நிலையத்தில் மொத்தம் 115 கடைகள் உள்ளன: தரை தளத்தில் 36, முதல் தளத்தில் 43, இரண்டாவது தளத்தில் 19, மூன்றாவது தளத்தில் 17, மற்றும் பேருந்து நிலையத்தின் நான்காவது தளத்தில் உணவகங்கள் மற்றும் பிற வசதிகள் உள்ளன.  
;தண்ணீர் சுத்தபடுத்தும் கருவி
பயணிகளின் பயன்பாட்டிற்காக பேருந்து நிலையத்தில் நன்கு பொருத்தப்பட்ட ரிவர்ஸ் ஒஸ்மோசிஸ் நீர் வடிகட்டி நிறுவப்பட்டுள்ளது, இது சுத்தமான மற்றும் ஏராளமான தண்ணீரை வழங்குகிறது.  
;உயர் மின் விளக்குகள்
பேருந்து நிலையத்தின் வளாகத்தில் சிறந்த ஒளிகளை பரப்புவதற்கு தேவையான இடங்களில் நான்கு உயரமான மின் விளக்குகள் அமைக்கப்பட்டுள்ளன.  
;கழிவறை
பேருந்து நிலையத்தில், கட்டிடத்தின் ஒவ்வொரு தளத்திலும் ஆண்கள், பெண்கள் மற்றும் பிரத்தியேகமாக சவால் உள்ளவர்களுக்கு தனித்தனியாக சுத்தமான மற்றும் நேர்த்தியான கழிவறைகள் பொருத்தப்பட்டுள்ளன.
# பேரறிஞர் அண்ணா பேருந்து நிலையம், தூத்துக்குடி

## மேலும் பார்க்கவும்

- தூத்துக்குடி ரயில் நிலையம்
- தூத்துக்குடி விமான நிலையம்
- தூத்துக்குடியில் போக்குவரத்து
- தூத்துக்குடி மேலூர் ரயில் நிலையம்
- வ.உ. சிதம்பரனார் துறைமுக ஆணையம்
# மதீரா மஞ்ச மல்லி

**மதீரா மஞ்ச மல்லி** (தாவர வகைப்பாட்டியல்: *Chrysojasminum odoratissimum, யாசுமினம் ஓடோராடிசிமம்*) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (*Jasminum*--> *Chrysojasminum*) மாற்றப்பட்டது. இம்மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், இதன் தாயகமாக மதீரா தீவு கருதப்படுகிறது. இவற்றின் மணம் அதிகமாக இருப்பதால் இப்பெயர் பெற்றது. எனவே, இதன் இப்போதைய தாவரவியல் பெயர் , *Jasminum odoratissimum* என்பதில் இருந்து, *Chrysojasminum odoratissimum* என மாற்றியமைக்கப் பட்டது.
# மதீரா மஞ்ச மல்லி

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# மதீரா மஞ்ச மல்லி

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# தமோர் ஆறு

**தமோர் ஆறு** நேபாளத்தின் கிழக்குப் பகுதியில் உள்ள ஒரு பெரிய ஆறாகும். இது கஞ்சன்ஜங்கா மலை மற்றும் அதன் சுற்றுவட்டாரப் பகுதிகளில் உற்பத்தி ஆகிறது. தமோர் ஆறும், அருண் ஆறும் திரிவேணி படித்துறையில் உள்ள சன் கோசி ஆற்றுடன் இணைந்து மாபெரும் சப்தகோசி ஆறாக உருவெடுத்து மகாபாரத மலைத்தொடரின் வழியாக கங்கை சமவெளியில் பாய்கிறது.
# தமோர் ஆறு

## கோசி நதி அமைப்பு

கிழக்கு நேபாளத்தில் கோசி ஆற்றின் வடிநிலப்பகுதிகள் அமைந்துள்ளன. ஏழு ஆறுகள் கிழக்கு-மத்திய நேபாளத்தில் இணைந்து இந்த நதியை உருவாக்குவதால் இது சப்தகோசி என்று அழைக்கப்படுகிறது. கோசி ஆற்றமைப்பை உருவாக்கும் முக்கிய ஆறுகளாவன, சன் கோசி, இந்திராவதி ஆறு, போட் கோசி, துத் கோசி, அருண் ஆறு, பருன் ஆறு மற்றும் தமோர் ஆறு. இவ்வாறு ஒருங்கிணைந்த ஆறானது சத்ரா பள்ளத்தாக்கு வழியாக தெற்கு திசை நோக்கி வெளியேறி இந்தியச் சமவெளிக்குள் பாய்கிறது.  
சப்த கோசி ஆற்றின் மொத்த நீரில் 44 சதவீதத்தை சன் கோசியும், அருண் ஆறு 37 சதவீதமும், தமோர் ஆறு 19 சதவீதமும் பங்களிக்கிறது.
# சாலசு ஆறு

பாயும் சாலசு ஆற்றின் மேல் கட்டப்பட்டுள்ள பாலம்.]]
**சாலசு ஆறு** (*Chalus River*, பாரசீக மொழி: رود چالوس, உரோமானிய மொழி:Rud-e Čālūs) அல்லது சாலசு ரூட் என்பது மத்திய-வடக்கு ஈரானில் பாயும் முக்கிய ஆறாகும். இது கண்டோவன் மற்றும் தலேகான் மலைகளில் உருவாகி மாசாந்தரான் மாகாணத்தில் உள்ள சாலசு நகரத்தை கடந்து செல்கிறது.  
இந்த ஆறு மத்திய அல்போர்சு மலைத்தொடரின் வழியாக வடக்கு நோக்கி பாய்ந்து தெற்கு காஸ்பியன் கடலில் கலக்கிறது.
# கேமரூன் கார்டன்

**கேமரூன் கார்டன்** (*Cameron Gordon*) அமெரிக்காவின் ஆசுடனில் உள்ள டெக்சாசு பல்கலைக்கழகத்தைச் சேர்ந்த ஒரு கணிதவியலாளர் ஆவார். 1945 ஆம் ஆண்டு இவர் பிறந்தார். சித் டபிள்யூ. ரிச்சர்ட்சன் அறக்கட்டளை என்ற சமுதாயத் தொண்டு நிறுவனத்தின் அரசப் பிரதிநிதித்துவ தலைவராகவும் இருக்கிறார். கணிதவியலில் முடிச்சுக் கணிதம் அல்லது முடிச்சுக் கருத்தியக் கோட்பாட்டில் ஆற்றிய பணிகளுக்காக இவர் அறியப்படுகிறார். மார்க் குல்லர், இயான் லுக்கே மற்றும் பீட்டர் பாலே ஆகியோரின் முப்பரிமாண இடவியலின் சுழற்சி அறுவை சிகிச்சை தேற்றத்தில் இவரின் குறிப்பிடத்தக்க முடிவுகள் உள்ளன. முடிச்சு கணிதமானது அவற்றின் நிரப்பிகளால் தீர்மானிக்கப்படுகிறது என்பது கணிதவியலாளர் லூக்கியுடன் இவரது பணியின் முக்கிய அம்சமாக இருந்தது. கார்டனும் இசுமித்து அனுமானத்தின் தீர்மானத்தில் ஈடுபாடாக இருந்தார். ஆண்ட்ரூ கேசனும் கார்டனும் 'வலுவான குறைக்கவியலா ஈகார்டு பிளத்தல்' குறித்த அடிப்படைத் தேற்றங்களை வரையறுத்து நிரூபித்தார்கள். மேலும் இவர்கள் 'ஈகார்டு பிளத்தலை' நவீனமயமாக்கினர். இவர்கள் இசுலைசு-ரிப்பன் யூகத்திலும் பணியாற்றி, "காசன்-கார்டன் மாற்றமிலி"களைக் கண்டுபிடித்தனர்.  
கார்டன் 1999 ஆம் ஆண்டில் குகனெய்ம் உதவித்தொகை பெறும் ஆய்வாளராக இருந்தார். மேலும் 2005 ஆம் ஆண்டில் கார்டன் எடின்பர்க் அரச கழகத்தின் உறுப்பினராகவும் தேர்ந்தெடுக்கப்பட்டார்.
# மெத்திலமோனியம் ஆலைடு

**மெத்திலமோனியம் ஆலைடுகள்** (*Methylammonium halide*) என்பவை [CH3NH3]<sup>+</sup>X<sup>−</sup> என்ற மூலக்கூற்று வாய்ப்பாட்டால் விவரிக்கப்படும் கரிம ஆலைடுகளாகும், இங்குள்ள X என்பது மெத்திலாமோனியம் புளோரைடுக்கு F ஆகவும், மெத்திலமோனியம் குளோரைடுக்கு Cl ஆகவும், மெத்திலமோனியம் புரோமைடுக்கு Br ஆகவும் மெத்திலமோனியம் அயோடைடுக்கு I ஆகவும் குறியீடுகள் இடம்பெறும். பொதுவாக இவை வெள்ளை அல்லது வெளிர் நிறத்தில் தூளாக காணப்படுகின்றன.
# மெத்திலமோனியம் ஆலைடு

## பயன்பாடுகள்

மெத்திலமோனியம் ஆலைடு உப்புகள் பெரோவ்சுஸ்கைட்டு சூரிய மின்கலங்களின் பகுதி கூறுகளாகும். இவை வணிகமயமாக்கலுக்கு மதிப்பீடு செய்யப்படுகின்றன. அயோடைடு பொதுவாகப் பயன்படுத்தப்படுகிறது. பல்வேறு அம்மோனியம் ஆலைடுகளின் அடிப்படையில் காந்த-ஒளியியல் தரவு சேமிப்பக கருத்துருக்கள் சோதிக்கப்படுகின்றன.
# மெத்திலமோனியம் ஆலைடு

## தயாரிப்பு

மெத்திலமோனியம் ஆலைடு சேர்மங்கள் பொதுவாக சமமான அளவு மெத்திலமீனை பொருத்தமான ஆலைடு அமிலத்துடன் சேர்த்து வினைபுரியச் செய்வதன் மூலம் தயாரிக்கப்படுகின்றன. எடுத்துக்காட்டாக, மெத்திலமோனியம் அயோடைடு 0 °C இல் மெத்திலமீனுடன் ஐதரயோடிக் அமிலத்தைச் சேர்த்து 120 நிமிடங்களுக்கு வினைபுரியச் செய்து 60 பாகை செல்சியசு வெப்பநிலையில் ஆவியாக்குவதன் மூலம் தயாரிக்கப்படுகிறது.
:
# மெத்திலமோனியம் ஆலைடு

## படிகவியல்

மெத்திலமோனியம் ஆலைடுகளின் படிகவியல் மிகவும் ஆய்வுக்கு உட்பட்டதாகும். இயே.எசு. எண்டிரிக்சு 1928 ஆம் ஆண்டில் இவை பற்றிய ஆரம்பகால கட்டுரையை வெளியிட்டார். மெத்திலமோனியம் குளோரைடு மீண்டும் 1946 ஆம் ஆண்டிலும் 1961 ஆம் ஆண்டில் மெத்திலமோனியம் புரோமைடும் ஆய்வு செய்யப்பட்டன.
# மகாபாத் ஆறு

**மகாபாத் ஆறு** (*Mahabad River*, பாரசீக மொழி: مهابادرود ) என்பது ஈரானின் மகாபாத் மாவட்டத்தில் உள்ள ஒர் உள்வடிகால் ஆறாகும். இது 36°46′03″N 45°42′06″E என்ற புவியியல் தரவில் அமைந்துள்ளது. கவுடர் மற்றும் பெய்டாஸ் ஆறுகள் சமவெளியின் தெற்கு உயரத்தில் இருந்து உருவாகி இணையாக வடக்கு நோக்கி ஓடுகின்றன. பின்னர் இரு ஆறுகளும் இணைந்து மகாபாத் அணை நீர்த்தேக்கத்தை உருவாக்கி மகாபாத் ஆறாக தொடர்ந்து பாயும் இந்த ஆறு உருமியா உப்பு ஏரியின் தெற்கு முனையில் கலக்கிறது.  
மேற்கு அசர்பைசான் மாகாணத்தின் மகாபாத் நகருக்கு அருகில் உள்ள மகாபாத் அணை இந்த ஆற்றின் குறுக்கே கட்டப்பட்டுள்ளது.
# அது அந்தக்காலம்

***அது அந்தக்காலம்*** என்பது 1988 ஆம் ஆண்டு வெளியான இந்திய தமிழ் மொழித் திரைப்படம், இத்திரைப்படம் வலம்புரி ஜான் இயக்குநராக அறிமுகமாகிய முதல் படமாகும். இப்படத்தில் சரண்ராஜ் மற்றும் லட்சுமி, சரத்பாபு ஆகியோர் முதன்மையான பாத்திரங்களில் நடித்துள்ளனர். இப்படத்திற்கு சந்திரபோஸ் இசையமைத்துள்ளார்.
# அது அந்தக்காலம்

## நடிகர்கள்

- சரண்ராஜ்
- லட்சுமி
- சரத்பாபு
# அது அந்தக்காலம்

## ஒலிப்பதிவு

இத்திரைப்படத்திற்கு சந்திரபோஸ் இசையமைத்துள்ளார்.  
*தி இந்தியன் எக்ஸ்பிரஸ்* இதழில், "வலம்புரி ஜானின் படம் பாதி நேரம் வரை மோசமாக உள்ளதென்கிறது.... ஸ்லோப்பி கட்ஸ் ஜம்பி ஸ்கிரிப்டை தாங்க முடியாததாக ஆக்குகிறது".
# சோனார்கான்

**சோனார்கான்** (* Sonargaon* ) ( தங்கச் சிற்றூர் ) மத்திய வங்காளதேசத்திலுள்ள உள்ள ஒரு வரலாற்று நகரம். இது டாக்கா கோட்டத்திலுள்ள நாராயண்கஞ்ச் மாவட்டத்தின் சோனார்கான் உபாசிலாவை ஒத்துள்ளது.  
சோனார்கான் வங்காளத்தின் வரலாற்றுப் பகுதியின் பழைய தலைநகரங்களில் ஒன்றாகும். மேலும், கிழக்கு வங்காளத்தின் நிர்வாக மையமாகவும் இருந்தது. இது ஒரு ஆற்றுத் துறைமுகமாக இருந்தது. நெசவாளர்கள் மற்றும் கைவினைஞர்களின் பெரிய மக்கள்தொகையுடன், வங்காளத்தில் மஸ்லின் வர்த்தகத்தின் மையமாகவும் இது இருந்தது. பண்டைய கிரேக்க மற்றும் உரோமானிய கணக்குகளின்படி, உள்ளூரில் ஒரு வர்த்தக மையம் அமைந்திருந்தது. தொல்லியல் ஆராய்ச்சியாளர்கள் இந்நகரை வாரி-படேசுவர் இடிபாடுகளுடன் அடையாளம் கண்டுள்ளனர். இப்பகுதி வங்கம், சமதாதம், சென் மற்றும் தேவா வம்சங்களின் தளமாக இருந்தது.  
தில்லி சுல்தானகத்தின் ஆட்சியின்போது சோனார்கான் முக்கியத்துவம் பெற்றிருந்தது. இது பக்ருதீன் முபாரக் ஷா மற்றும் அவரது மகன் இக்தியாருதீன் காஜி ஷா ஆகியோரால் ஆளப்பட்ட சுல்தானகத்தின் தலைநகராக இருந்தது. இது கியாசுதீன் ஆசம் ஷாவின் ஆட்சியின் கீழ் வங்காள சுல்தானகத்தின் அரச நீதிமன்றம் மற்றும் புதினா மற்றும் வங்காள சுல்தானகத்தின் தலைநகரையும் நடத்தியது. சோனார்கான் வங்காளத்தின் மிக முக்கியமான நகரங்களில் ஒன்றாக மாறியது. பல புலம்பெயர்ந்தோர் இப்பகுதியில் குடியேறினர். சுல்தான்கள் மசூதிகளையும் கல்லறைகளையும் கட்டினார்கள். இது பின்னர் இசா கான் மற்றும் அவரது மகன் மூசா கான் தலைமையில் முகலாய விரிவாக்கத்தை எதிர்த்த பரோ-புயான் கூட்டமைப்பின் இடமாக இருந்தது. சோனார்கான் பின்னர் முகலாய வங்காளத்தின் ஒரு மாவட்டமாக மாறியது. பிரித்தானிய காலனித்துவ ஆட்சியின் போது, வணிகர்கள் பனாம் மற்றும் அதன் சுற்றுப்புறங்களில் பல இந்தோ சரசனிக் பாணியிலான கட்டடங்களைக் கட்டினார்கள். இறுதியில் 1862 இல் அமைக்கப்பட்ட நாராயண்கஞ்ச் துறைமுகம் ஏற்படுத்தப்பட்டவுடன் இதன் முக்கியத்துவம் குறைந்தது.  
சோனார்கான் வங்காளதேசத்தில் ஒவ்வொரு ஆண்டும் பல சுற்றுலாப் பயணிகளை ஈர்க்கிறது. இது வங்காளதேச நாட்டுப்புறக் கலை மற்றும் கைவினை அறக்கட்டளை மற்றும் பல்வேறு தொல்லியல் தளங்கள், சூபி கோவில்கள், இந்துக் கோவில்கள் மற்றும் வரலாற்று மசூதிகள் மற்றும் கல்லறைகள் ஆகியவற்றைக் கொண்டுள்ளது.